OpenLLM-France/wikimedia huggingface dataset:
# Dan Andersson

Dan Andersson (Skattlösberg, 1888 - Estocolm, 1920) va ser un poeta, obrer agrícola i carboner suec.
Andersson va créixer en el si d'una família pobra de la província de Dalarna. El seu pare era d'origen finès i la seva mare tenia avantpassats valons.
L'any 1902 Dan Andersson, llavors aturat, va emigrar temporalment als Estats Units a la recerca d'una millor vida, però no va trigar a retornar a la seva pàtria. L'any 1914, va poder publicar el seu primer llibre i encara que escrigué poemes sobre l'esforçada vida del proletariat, també va dedicar temps per escriure sobre religió. Va ser un escriptor molt prolífic, car era capaç de publicar un llibre cada any fins a la seva sobtada mort l'any 1920.
L'any 1917 Andersson es va establir a Göteborg per treballar per al periòdic del Partit Democràtic i Social suec, puix que coincidia amb les seves idees socialistes.
La prematura mort d'Andersson va ser el resultat d'un enverinament accidental a l'habitació número 11 de l'hotel Hellman d'Estocolm el 1920. La seva habitació va ser ruixada amb cianur d'hidrogen per eliminar els polls, però els fums del preparat no van ser airejats convenientment i Andersson va morir mentre dormia.
Fou un dels iniciadors de la literatura proletària i, entre d'altres, va escriure els següents reculls de poemes:
* Cançons del carboner (1915)
* Balades negres (1917)

## Llegat

Actualment, hi ha una petita estàtua de Dan Andersson al centre de Göteborg. Molts dels seus poemes han estat adaptats musicalment i són encara interpretats per artistes suecs contemporanis. L'any 2005, el músic de rock Thåström va escriure una cançó sobre Dan Andersson.

## Les seves obres en llengua anglesa

* Modern Swedish Poetry Part 1 - C.D. Locock (1929) Regne Unit
* Charcoal Burner's Ballad & Other Poems - Caroline Schleef (1943) Estats Units
* Scandinavian Songs And Ballads - Martin S. Allwood (1950) Suècia
* The Poacher - Caroline Schleef (1954) Estats Units
* The Last Night In Paindalen - Caroline Schleef (1958) Estats Units
* LP: Swedish Songs - Fred Lane (1975) Suècia
* Dan Andersson In English - Åke Helgesson (1994) Suècia
* Poems by Dan Andersson - Mike McArthur (2003) Regne Unit

## La seva vida en llengua anglesa

* A History Of Swedish Literature - Alrik Gustafson (1961) Estats Units
* A History Of Swedish Literature - Ingemar Algulin (1989) Suècia
* A History Of Swedish Literature - Lars G. Warme (1996) Estats Units

## Enllaços externs

* Obres de Dan Andersson en el Projecte Gutenberg.
* Dan Andersson page a Project Runeberg.
* Dan Andersson page Arxivat 2013-12-31 a Wayback Machine. a Kuusankoski Public Library.
# Dimítrios Liàlios

Dimítrios Liàlios (Patres, 1869 - Atenes, 13 de març de 1940), grec: Δημήτριος Λιάλιος, fou un compositor grec. Va ser un dels compositors més importants de la Grècia moderna amb una obra rica i variada (música simfònica, música de cambra, cançons per a veu i piano, etc.). Els èxits de D. Liàlios, especialment en els camps de la música simfònica i la música de cambra, tenen un gran valor històric, però també de qualitat en el context de la cultura musical grega moderna durant la transició del segle xix al XX.

## Biografia

Va néixer a Patres i era fill del fabricant de farines Loukas Lialios i Aikaterini Kaletziotis. Des de ben petit es va dedicar a la música i va aprendre a tocar el violí i el piano sota la direcció de l’italià Augusto Tiveri. El 1884 va marxar a Zúric per estudiar enginyeria mecànica però aviat va canviar d'opinió, després de discussions amb el poeta Konstantinos Hatzopoulos, es va traslladar a Múnic, i dedicà la seva atenció als estudis musicals on va tenir l'oportunitat de perfeccionar els seus estudis musicals al conservatori. El seu mestre fou Ludwig Thuille, un amic personal de Strauss.
La majoria de les seves composicions reflecteixen l'esperit del romanticisme alemany a l'estil de Johannes Brahms i Franz Liszt, clarament influït per la seva estada a Múnic. No obstant això, en els seus primers treballs que es van compondre sota la direcció del seu primer tutor es poden rastrejar influències italianes. Algunes d’aquestes obres es van publicar a Itàlia en aquella època.
Va crear més de 100 obres, incloent 22 composicions orquestrals, 14 obres de música de cambra, un rèquiem, una òpera i 2 composicions per a litúrgies ortodoxes gregues. Amb la seva obra va marcar el primer contacte del pensament musical grec modern amb la música d'Europa central. Quan va tornar a Patres, va fundar una orquestra amb membres de personalitats destacades de la societat de Patres.
El 1916 es va casar amb la soprano Irene Pal·lis, neboda d'Aleksandros Pal·lis, amb qui, quatre anys després, es va traslladar de nou a Múnic, on va exercir de vicecònsol de Grècia fins al 1935. Va morir a Atenes el 13 de març de 1940.

## Referències

* (grec) «Το λεξικό της ελληνικής μουσικής» // "El diccionari de la música grega", volum 3 pàg. 493, Takis Kalogueropoulos.
* (grec) «Μουσικολογία 10-11», pp.265-286, Byron Fidetzis.

## Enllaços externs

* Obertura en estil oriental a YouTube.
* Serenata per a orquestra de corda - Orquestra Filharmònica d’Atenes.
* Biografia (grec) (anglès)
* Biografia (grec)
* Biografia (grec)
# Distribució exponencial envoltada

En la teoria de la probabilitat i l'estadística direccional, una distribució exponencial envoltada és una distribució de probabilitat envoltada que resulta de l'"embolcall" de la distribució exponencial al voltant del cercle unitari.

## Definició

La funció de densitat de probabilitat de la distribució exponencial envoltada és
    $f_{WE}(\theta ;\lambda )=\sum _{k=0}^{\infty }\lambda e^{-\lambda (\theta +2\pi k)}={\frac {\lambda e^{-\lambda \theta }}{1-e^{-2\pi \lambda }}},$
per $0\leq \theta <2\pi$ on $\lambda >0$ és el paràmetre de velocitat de la distribució sense embolcall. Això és idèntic a la distribució truncada obtinguda restringint els valors observats X de la distribució exponencial amb el paràmetre de velocitat λ al rang $0\leq X<2\pi$.

## Funció característica

La funció característica de l'exponencial embolicat és només la funció característica de la funció exponencial avaluada en arguments enters:
$\varphi _{n}(\lambda )={\frac {1}{1-in/\lambda }}$
que produeix una expressió alternativa per a la fdp exponencial embolicat en termes de la variable circular z=e $^{i(θ-m)}$ vàlida per a tots els θ i m reals:
${\begin{aligned}f_{WE}(z;\lambda )&={\frac {1}{2\pi }}\sum _{n=-\infty }^{\infty }{\frac {z^{-n}}{1-in/\lambda }}\\[10pt]&={\begin{cases}{\frac {\lambda }{\pi }}\,{\textrm {Im}}(\Phi (z,1,-i\lambda ))-{\frac {1}{2\pi }}&{\text{if }}z\neq 1\\[12pt]{\frac {\lambda }{1-e^{-2\pi \lambda }}}&{\text{if }}z=1\end{cases}}\end{aligned}}$
on $\Phi$ és la funció transcendent de Lerch.

## Referències

* ↑ Yilmaz, Abdullah; Biçer, Cenker «A new wrapped exponential distribution» (en anglès). Mathematical Sciences, 12, 4, 01-12-2018, pàg. 285–293. DOI: 10.1007/s40096-018-0268-y. ISSN: 2251-7456.
* ↑ Roy, Shongkour; Adnan, Mian Arif Shams «Wrapped weighted exponential distributions» (en anglès). Statistics & Probability Letters, 82, 1, 01-01-2012, pàg. 77–83. DOI: 10.1016/j.spl.2011.08.023. ISSN: 0167-7152.
* ↑ Jammalamadaka, S. Rao; Kozubowski, Tomasz J. «"New Families of Wrapped Distributions for Modeling Skew Circular Data"». Communications in Statistics - Theory and Methods, 33, 9, 2004, pàg. 2059–2074. DOI: 10.1081/STA-200026570 [Consulta: 13 juny 2011].
* ↑ «A new wrapped exponential distribution» (en anglès). https://www.researchgate.net.+[Consulta: 18 juny 2023].
# Defensa simètrica

La defensa simètrica (o defensa austríaca) és una obertura d'escacs que comença amb els moviments:
    1.d4 d5
    2.c4 c5

## Introducció

Descrita per escrit per primer cop per Alessandro Salvio el 1604, l'obertura se cita sovint com a «defensa austríaca» perquè fou estudiada per jugadors austríacs com ara Hans Haberditz (c. 1901–57), Hans Müller (1896–1971), i el GM Ernst Grünfeld.
La defensa simètrica és una variant poc comuna del gambit de dama refusat. Planteja el principal test per la teoria del gambit de dama, ja que les negres intenten igualar simplement copiant els moviments de les blanques. La majoria dels teòrics de les obertures creuen que les blanques haurien d'obtenir l'avantatge, i que en el millor dels casos les negres estan jugant per taules.

## 3.cxd5

Les blanques sovint contesten 3.cxd5, però són jugables altres moviments, i haurien de portar a transposicions en variants més ben conegudes com ara el gambit de dama acceptat i la defensa Tarrasch. Després de 3.cxd5 no és possible per les negres de fer 3...Dxd5, perquè tant 4.Cf3 cxd4 5.Cc3 Da5 6.Dxd4 o 5...Dd8 6.Dxd4 Dxd4 7.Cxd4 dona a les blanques un gran avantatge de desenvolupament. En canvi, les negres haurien de fer 3...Cf6 intentant recapturar a d5 amb el cavall. Les blanques haurien de mantenir l'avantatge tant amb 4.Cf3 com amb 4.e4. Són continuacions possibles 4.Cf3 cxd4 5.Cxd4 Cxd5 6.e4 Cc7 o 4.e4 Cxe4 5.dxc5 Cxc5 6.Cc3 e6.

## Referències

* ↑ Hooper, David; Whyld, Kenneth. «Austrian Defence». A: The Oxford Companion to Chess. Oxford University, 1996. ISBN 0-19-280049-3.
* ↑ Korn, Walter. «Queen's Gambit Declined». A: Modern Chess Openings. Twelfth. David McKay, 1982, p. 266. ISBN 0-679-13500-6.
* ↑ Pachman, Luděk. The Opening Game in Chess. Routledge & Kegan Paul, 1982, p. 140. ISBN 0-7100-9222-9.
* ↑ «1 d4 d5 and Unusual Replies to the Queen's Gambit». A: Nunn's Chess Openings. Everyman Chess, 1999, p. 365. ISBN 1-85744-221-0.
* ↑ Kasparov, Garry; Keene, Raymond. «Queen's Gambit». A: Batsford Chess Openings 2. Henry Holt, 1989, 1994, p. 80. ISBN 0-8050-3409-9.
# Donald Smart

Donald Smart (Toungoo, 7 de gener de 1942) és un jugador d'hoquei sobre herba australià, ja retirat, que va competir durant les dècades de 1960 i 1970.
Durant la seva carrera esportiva va prendre part en tres edicions dels Jocs Olímpics d'Estiu. El 1964, a Tòquio, va guanyar la medalla de bronze en la competició d'hoquei sobre herba, el 1968, a Ciutat de Mèxic, va guanyar la medalla de plata, mentre el 1972 fou cinquè. Va jugar 96 partits amb la selecció australiana, en què marcà 25 gols. El 2010 fou incorporat al Hall of Fame Hockey Australia.

## Referències

* ↑ «Olympedia – Paul Dearing». [Consulta: 24 juliol 2021].
* ↑ Hall of Fame (anglès)
# Dia Mundial de la Tonyina

El Dia Mundial de la Tonyina és un dia internacional que se celebra el 2 de maig.
El 7 de desembre de 2016 l'Assemblea General de les Nacions Unides decideix, a través de la Resolució 71/124, designar el 2 de maig 'Dia Mundial de la Tonyina'. La commemoració d'aquest dia pretén subratllar la importància d'una gestió pesquera sostenible i de conservació per evitar que les poblacions de tonyina es redueixin perillosament, i reconeix el paper fonamental d'aquest exemplar en el desenvolupament sostenible, la seguretat alimentària, l'economia i els mitjans de vida de les persones de tot el món.

## Referències

* ↑ «World Tuna Day, 2 May». Nacions Unides. [Consulta: 22 juny 2022].
* ↑ «Dia Mundial de la Tonyina». Ajuntament de la Vall d'Uxó. [Consulta: 22 juny 2022].
* ↑ «Día Mundial del Atún 2022». Econoticias, 02-05-2022 [Consulta: 22 juny 2022].
# Diroquelins

Els diroquelins (Deirochelyinae) són una subfamília de tortugues de la família Emydidae. Es compon d'espècies natives de l'Amèrica del Nord i de l'Amèrica del Sud, algunes de les quals sovint es tenen com a mascotes. Com a resultat del comerç una de les espècies, la tortuga d'orelles vermelles, es pot trobar assilvestrada en moltes parts del món.

## Classificació

Inclou els següents gèneres:
* Gènere Chrysemys
* Gènere Deirochelys
* Gènere Graptemys
* Gènere Malaclemys
* Gènere Pseudemys
* Gènere Trachemys

## Referències

* Turtles of the World: Trachemys scripta". http://nlbif.eti.uva.nl/bis/turtles.php?selected=beschrijving&menuentry=soorten&record=Trachemys%20scripta Arxivat 2011-08-06 a Wayback Machine.. Retrieved 2008-07-22.

## Enllaços externs

* Family Emydidae on The Reptile Database Arxivat 2009-04-29 a Wayback Machine.
# Dubkí (Tambov)

* Per a altres significats, vegeu «Dubkí».
Dubkí (en rus: Дубки) és un poble (un possiólok) de l'óblast de Tambov, a Rússia, segons el cens del 2010 tenia un habitant.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Don Camillo

«Don Camillo» té aquests significats:
* Don Camillo (pel·lícula de 1952), pel·lícula franco-italiana protagonitzada per Fernadel
* Don Camillo (pel·lícula de 1983), pel·lícula italiana protagonitzada per Terence Hill
* Don Camillo (personatge), personatge literari creat per l'escriptor italià Giovannino Guareschi
# Don Branson

Don Branson fou un pilot estatunidenc de curses automobilístiques nascut el 2 de juny del 1920 a Rantoul, Illinois.
Branson va córrer a la Champ Car a les temporades 1956-1966 incloent-hi la cursa de les 500 milles d'Indianapolis dels anys 1959-1966.
Don Branson va morir d'accident disputant una cursa a Gardena, Califòrnia el 12 de novembre del 1966.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1959 | 9 | 10 | 143.312 | 12 | 24 | 112 | 0 | Eix tort |
| 1960 | 7 | 8 | 144.753 | 11 | 4 | 200 | 0 | Va acabar |
| 1961 | 3 | 2 | 146.843 | 3 | 33 | 2 | 0 | Valvules |
| 1962 | 14 | 11 | 147.312 | 11 | 12 | 200 | 0 | Va acabar |
| 1963 | 4 | 3 | 150.188 | 4 | 5 | 200 | 0 | Va acabar |
| 1964 | 5 | 9 | 152.672 | 12 | 12 | 187 | 0 | Embragatge |
| 1965 | 4 | 18 | 155.501 | 16 | 8 | 197 | 0 | a 3 voltes |
| 1966 | 4 | 9 | 160.385 | 12 | 23 | 0 | 0 | Accident |
| Totals | Totals | Totals | Totals | Totals | Totals | 1098 | 0 | |
| Curses | 8 |
| Poles | 0 |
| Voltes líder | 0 |
| Victòries | 0 |
| Top 5 | 2 |
| Top 10 | 3 |
| Retirades | 4 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitzats pel campionat de la F1.
Don Branson va participar en 2 curses de F1, debutant al Gran Premi d'Indianapolis 500 del 1959.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Podiums: 1
* Punts vàlids per la F1: 3
# Duke University Press

Duke University Press és una editorial acadèmica i universitària dels Estats Units associada a la Universitat Duke. Fou fundada el 1921 per William T. Laprade. Publica uns 150 llibres a l'any i gairebé una seixantena de revistes acadèmiques, així com cinc col·leccions electròniques. La majoria de les seves publicacions tenen a veure amb les lletres i les ciències socials, però també és especialment coneguda per les seves revistes de matemàtiques.

## Referències

* ↑ «Introduction to Duke University Press» (en anglès).
# Drets humans a Turquia

Els drets humans a Turquia estan protegits per una varietat de tractats internacionals, que tenen prioritat sobre la legislació nacional d'acord amb l'article 90 de 1982 de la Constitució de Turquia. La qüestió dels drets humans fou d'alta importància en les negociacions amb la Unió Europea per la seva adhesió. Entre els problemes més greus amb els drets humans hi ha l'estatus dels kurds a Turquia, o el debat en curs sobre el dret a la vida, a la llibertat d'expressió i altres llibertats com la religiosa, de reunió i d'associació.
Turquia conserva lleis considerades no democràtiques o autoritàries, com la prohibició a minories de tenir una educació primària en la seva llengua materna. La minoria més gran del país, els kurds, que comprenen un 15% de la població, no tenen dret a l'autodeterminació tot i que Turquia fou signant del Pacte Internacional de Drets Civils i Polítics. El març de 2017, les Nacions Unides van acusar el govern tuc de "destrucció massiva, assassinats i altres violacions serioses dels drets humans" contra la minoria kurda.

## Referències

* ↑ Arat, Zehra F. Kabasakal. University of Pennsylvania Press. Human Rights in Turkey (en anglès), 2011. ISBN 0812201140.
* ↑ Section, United Nations News Service. «UN News - Turkey: UN report details allegations of serious rights violations in country's southeast», 10-03-2017. [Consulta: 28 abril 2017].
# Ecurie Nationale Belge

Ecurie Nationale Belge també anomenada Equipe Nationale Belge o ENB va ser un equip belga de cotxes de competició que va arribar a disputar curses a la Fórmula 1.
E.N.B. va ser creada als anys '50 i van debutar a la F1 a la temporada 1955 amb monoplaces d'altres marques com Ferrari, Cooper, Lotus i Emeryson.
Ecurie Nationale Belge va disputar també una cursa, el GP d'Alemanya a la temporada 1962 amb monoplaça propi, i de la mà del pilot Lucien Bianchi van finalitzar la prova en setzena posició, però aquesta va ser l'única ocasió en què van córrer amb vehicle propi.

## Palmarès a la F1

* Curses pròpies/ altres xassís: 1 / 8
* Victòries: 0 / 0
* Podiums: 0 / 0
* Punts: 0 / 1 (GP. Bèlgica'60)
# Leonidas Kavakos

Leonidas Kavakos (grec: Λεωνίδας Καβάκος) (Atenes, 30 d'octubre de 1967) és un violinista i director d'orquestra grec.
Nascut en una família de músics a Atenes, Kavakos va començar a estudiar violí quan tenia cinc anys. Després de completar la seva formació musical al Conservatori Helen, va obtenir una beca de la Fundació Onassis per estudiar sota les ordres de Josef Gingold a la Universitat d'Indiana, Estats Unidos.
El seu debut sobre un escenari va arribar al Festival d'Atenes de 1984. A l'any següent, amb tan sols 18 anys, es va proclamar vencedor del Concurs Internacional de Violí Jean Sibelius a Hèlsinki. El 1986 va quedar en segona posició del Concurs Internacional d'Indianapolis, i el 1988 es va emportar el títol tant en la Competició Naumburg de Nova York com en el Premi Paganini de Gènova, Italia.
Des dels seus primers triomfs en la dècada de 1980, Kavakos ha actuat a les principals orquestres internacionals, especialment a Europa. És artista resident a la Filharmònica de Berlín i també ha format part de l'Orquestra Filharmònica de Viena i de l'Orquestra Real de Concertgebouw. A més del violí, ha treballat com a director d'orquestra en la "Camerata" de Salzburg, i com a director convidat en l'Orquestra Filharmònica de Londres, l'Orquestra Simfònica de Boston i l'Orquestra Simfònica Alemanya entre otras.
A nivell discogràfic, el 1991 es va convertir en el primer artista que va poder interpretar i gravar el concert per a violí de Sibelius, l'únic concert per a instrument sol escrit pel compositor finés.
Sol interpretar totes les seves peces amb un violí Abergavenny de Stradivarius (1724). Anteriorment utilitzava un Falmouth de 1692.
En 2017 va ser guardonat amb el Premi Musical Léonie Sonning, el més gran reconeixement musical de Dinamarca.

## Referències

* 1 2 3 «Leonidas Kavakos». intermusica.co.uk (en anglès). Consultat el 25 de maig de 2017.
* 1 2 «Kavacos,la poética del violín». www.elcultural.com. 31 de gener de 2014. Consultat el 25 de maig de 2017.
* ↑ I’m exhausted by the time I reach the Sibelius third movement,’ says violinist Leonidas Kavakos». The Strad (en anglès). 4 de gener de 2016. Consultat el 25 de maig de 201
* ↑ "Un buen instrumento es una inspiración real y una ayuda increíble"». El País. 27 d'octubre de 1999. Consultat el 25 de maig de 2017.
* ↑ Violinist Leonidas Kavakos wins Léonie Sonning Music Prize 2017». The Strad (en anglès). 27 de gener de 2016. Consultat el 25 de maig de 2017.
# Billie Piper

Billie Paul Piper (nascuda com Lianne Paul Piper el 22 de setembre de 1982, a Swindon, Wiltshire, Anglaterra) és una actriu i cantant anglesa. Va començar la seva carrera artística com a cantant de música pop en la seva adolescència, centrant-se posteriorment en la seva faceta d'actriu. El paper que li va donar fama va ser el de Rose Tyler a la nova versió de la mítica sèrie televisiva de la BBC Doctor Who.

## Filmografia
### Televisió

* Music Chronicles (1999)
* The Canterbury Tales (BBC One, 2003) - 1 capítol
* Bella and the Boys (BBC Two, 2004) - TV movie
* Doctor Who (BBC One, 2005-2006, 2008, 2009-2010, 2013)
* ShakespeaRe-Told (BBC One, novembre-2005) - 1 capítol
* Masterpiece Theatre: The Ruby in the Smoke (BBC One, 2006) - TV movie
* Mansfield Park (ITV, 2007) - TV movie
* Masterpiece Theatre: The Shadow in the North (BBC One, 2007) - TV movie
* Secret Diary of a Call Girl (ITV2, 2007-2011)
* A Passionate Woman (BBC, 2010) - Minisèrie

### Cinema

* Evita (1996) - Sense acreditar
* The Leading Man (1996) - Sense acreditar
* The Calcium Kid (2004)
* Coses per fer abans dels 30 (Things to Do Before You're 30) (2005)
* Spirit Trap (2005)
* The Shadow of the North (2007)

## Referències

* ↑ «Interview: Billie Piper». The Observer, 07-09-2008. [Consulta: 7 setembre 2008].
* ↑ «Billie Piper returns to Doctor Who». Daily Mail. [Consulta: 16 maig 2009].

## Enllaços externs

* BBC Drama Faces: Billie Piper
# Campionat d'Europa de keirin femení

El Campionat d'Europa de keirin femení és el campionat d'Europa de Keirin, en categoria femenina, organitzat anualment per la UEC. Es porten disputant des del 2010 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2010 | Olga Panarina (BLR) | Simona Krupeckaitė (LTU) | Liubov Xulika (UKR) |
| 2011 | Victoria Pendleton (GBR) | Clara Sanchez (FRA) | Sandie Clair (FRA) |
| 2012 | Simona Krupeckaitė (LTU) | Iekaterina Gnidenko (RUS) | Elena Brezhniva (RUS) |
| 2013 | Elis Ligtlee (NED) | Kristina Vogel (GER) | Virginie Cueff (FRA) |
| 2014 | Kristina Vogel (GER) | Elena Brezhniva (RUS) | Shanne Braspennincx (NED) |
| 2015 | Elis Ligtlee (NED) | Virginie Cueff (FRA) | Iekaterina Gnidenko (RUS) |
| 2016 | Liubov Bassova (UKR) | Nicky Degrendele (BEL) | Simona Krupeckaitė (LTU) |
| 2017 | Kristina Vogel (GER) | Simona Krupeckaitė (LTU) | Liubov Bassova (UKR) |

## Vegeu també

* Campionat del món de keirin femení

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl
# Apocryptodon punctatus

Apocryptodon punctatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,7 cm de longitud total.

## Hàbitat

És un peix de clima subtropical i demersal.

## Distribució geogràfica

Es troba al Japó i Corea del Sud.

## Observacions

És inofensiu per als humans.

## Referències

* ↑ Bleeker, P., 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ Tomiyama, I., 1934. Four new species of gobies of Japan. J. Fac. Sci. Univ. Tokyo Sect. IV Zool. v. 3 (pt 3): 325-334.
* 1 2 3 4 «Apocryptodon punctatus» (en anglès). FishBase. Froese, Rainer; Pauly, Daniel (editors).
* ↑ Murdy, E.O., 1989. A taxonomic revision and cladistic analysis of the Oxudercine gobies (Gobiidae: Oxudercinae). Records of the Australian Museum Supplement 11:93 p.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.

## Bibliografia

* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Aleksandr Khapsalis

Aleksandr Khapsalis (Talgar, 17 d'octubre de 1957) és un exfutbolista kazakh, d'ascendència grega, de la dècada de 1970 i entrenador.
Fou 2 cops internacional amb la selecció de la Unió Soviètica. També jugà amb la selecció d'Ucraïna l'any 1979.
Pel que fa a clubs, defensà els colors de FC Dinamo de Kíev i FC Dinamo Moscou.

## Referències

* ↑ (rus) Profile Arxivat 2020-06-29 a Wayback Machine.
* ↑ Football at the 1979 Spartakiad of the Peoples of USSR
* ↑ Perfil a eu-football.info
* ↑ Aleksandr Khapsalis a National-Football-Teams.com (anglès)
# Chmiňany

Chmiňany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1332.
# Chminianske Jakubovany

Chminianske Jakubovany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1334.